open-index/open-wikipedia-markdown huggingface dataset:
Լյուդմիլա Հարությունովա

**Լյուդմիլա Վասիլևնա Հարությունովա** (), խորհրդային երգչուհի (մեցցո-սոպրանո)։

## Կենսագրություն
Լյուդմիլա Հարությունովան ծնվել է 1931 թվականին։ Սովորել է Ալեքսանդր Շմորգոների մոտ։

1952-1956 թվականներին՝ Սվերդլովսկի անվան օպերայի և բալետի թատրոնի, իսկ 1956-1980 թվականներին՝ Պերմի օպերայի և բալետի թատրոնի մենակատարուհի։

## Ծանոթագրություններ

Կատեգորիա:Խորհրդային երգչուհիներ
Հաբիթաթ ֆոր Հյումենիթի

**Հաբիթաթ ֆոր Հյումենիթի Ինթերնեյշնլ** («ՀՖՀԻ»), կամ ուղղակի «Հաբիթաթ»։ «Հաբիթաթ»-ը, միջազգային հասույթ չհետապնդող ընկերություն է, որը ստեղծվել է 1976 թվականին։ Հաբիթաթը կառուցում է պարզ և մատչելի բնակավայրեր։ Նրանք իրենց կոչում են «քրիստոնեական բնակարանային նախարարություն»։ Ընկերությունն անդրադառնում է ամբողջ աշխարհի աղքատության խնդիրներին։ Հաբիթաթի միջազգային հարցերով զբաղվող շտաբը գտնվում է Ջորջիա նահանգի Ամերիկուս քաղաքում, իսկ կենտրոնական գրասենյակը Ատլանտայում։ Աշխարհում կա 5 գրասենյակ՝ ԱՄՆ և Կանադա, Աֆրիկա և Միջին Արևելք (տեղակայված Պրետորիա, Հարավային Աֆրիկա), Ասիա-Խաղաղ օվկիանոս (Մանիլա, Ֆիլիպիններ), Եվրոպա և Կենտրոնական Ասիա (Բրատիսլավա, Սլովակիա), Լատինական Ամերիկան և Կարիբյանները (Սան Խոսե, Կոստա Ռիկա)։

## Պատմություն

Հաբիթաթ Ֆոր Հյումենիթին ծագել է այն ժամանակ, երբ Միլարդ ֆուլերը ժամանակ է անցկացրել Քոինոնյա Ֆարմում 1965 թվականին։

## Տնային սեփականության իրավասություններ
[thumb|[2007 թվականին կատարվող շինարարություն Միացյալ Նահանգներում]]

Ըստ պաշտոնական կայքի,

## Ծանոթագրություններ

Կատեգորիա:1976 հիմնադրված կազմակերպություններ
Միքայել Հարությունյան (դերասան)

**Միքայել Հարությունի Հարությունյան** (հունիսի 6, 1930, Հիլիս, Ասկերանի շրջան, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - մայիսի 9, 2008, Ստեփանակերտ, Արցախ), խորհրդային և հայկական կինոյի ու թատրոնի դերասան։ Հայաստանի վաստակավոր արտիստ (2004)։

## Կենսագրություն
Միքայել Հարությունյանը ծնվել է 1930 թվականի հունիսի 6-ին Լեռնային Ղարաբաղի Հիլիս գյուղում։ 1947 թվականից՝ Ստեփանակերտի Գորկու անվան դրամատիկական թատրոնի դերասան։

Մահացել է 2008 թվականի մայիսի 9-ին Ստեփանակերտում։

## Դերերը թատրոնում

## Ֆիլմագրություն

## Ծանոթագրություններ

Կատեգորիա:Թատրոնի դերասաններ
Կատեգորիա:Խորհրդային դերասաններ
Կատեգորիա:Հայաստանի վաստակավոր արտիստներ
Կատեգորիա:Հայ դերասաններ
Ռաֆայել Հարությունյան (դերասան)

**Ռաֆայել Համբարձումի Հարությունյան** (), խորհրդային և հայկական թատրոնի դերասան։

## Կենսագրություն
Ռաֆայել Հարությունյանը ծնվել է 1919 թվականի օգոստոսի 22-ին Լեռնային Ղարաբաղի Շուշի քաղաքում։

1936 թվականին ավարտել է Բաքվի թատերական ինստիտուտը և աշխատանքի անցել Բաքվի հայկական թատրոնում։ 1949 թվականից՝ Ստեփանակերտի Գորկու անվան դրամատիկական թատրոնի դերասան։

Մահացել է 1983 թվականի ապրիլի 18-ին Ստեփանակերտ քաղաքում։

## Դերերը թատրոնում

## Ծանոթագրություններ

Կատեգորիա:Խորհրդային դերասաններ
Կատեգորիա:Հայ դերասաններ
Կատեգորիա:Թատրոնի դերասաններ
Ռուբեն Լևոնի Ռուբինյան

**Ռուբեն Ռուբինյան** (), Իշխանազն Կիլիկիայի հայկական իշխանությունում, Ռուբինյանների իշխանական տոհմից։

Կիլիկիայի իշխան Լևոն Ա-ի որդին, Կիլիկիայի իշխաններ Թորոս Բ-ի, Մլեհի և Ստեփանի հարազատ եղբայրը։

## Կենսագրություն
1137 թվականին Ռուբենը իր հոր՝ Լևոն Ա-ի և եղբոր՝ Թորոս Բ-ի հետ գերի է տարվում Կոստանդնուպոլիս, որտեղ էլ բանտարկվում է և սպանվում բանտում 1141 թվականին։

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 327
* «Վահրամայ Րաբունւոյ ոտանաւոր պատմութիւն Ռուբենեանց», խմբ. Կ. Շահնազարյանց, Փարիզ, 1859, էջ 197, 199
* «Սամուէլ Անեցի եւ շարունակողներ, Ժամանակագրութիւն», աշխատասիրությամբ՝ Կարեն Մաթևոսյանի, Երեւան, 2014, էջ 208, 210, 216

Կատեգորիա:Ռուբինյաններ
Կատեգորիա:Հայ իշխաններ
Ջեննի Վանդա Բարքման

**Ջեննի Վանդա Բարքման** (, ), Շտուտհոֆի կանանց համակենտրոնացման ճամբարի վերակացու, նախկին ֆոտոմոդել։

## Մանկություն
Ծնվել է 1922 թվականին։ Մանկությունն անց է կացրել Համբուրգում։

## Մոդելային կարիերա
1940 թվականից մինչև 1943 թվականի դեկտեմբեր աշխատել է որպես ֆոտոմոդել։

## Համակենտրոնացման ճամբար
1944 թվականի հունվարին սկսել է աշխատել որպես վերակացու՝ Շտուտհոֆի ոչ մեծ համակենտրոնացման ճամբարում։ Այստեղ նա դաժանորեն ծեծի էր ենթարկում բանտարկյալ կանանց, մի քանիսին անգամ մահվան է հասցրել։ Նա մասնակցում էր նաև գազախցիկներ կանանց և երեխաների ընտրության գործընթացին։ Եղել է շատ դաժան, դրա հետ զուգընթաց այնքան գեղեցիկ, որ բանտարկյալ կանայք նրան անվանել են «Գեղեցիկ ուրվական»։

## Փախուստ ճամբարից
Ջեննին համակենտրոնացման ճամբարից փախել է 1945 թվականին, երբ խորհրդային զորքերը մոտենում էին արդեն ճամբարին։ Սակայն բռնվել և ձերբակալվել է 1945 թվականի մայիսին՝ Գդանսկի կայարանը լքելու փորձի ժամանակ։ Նա, ինչպես ասում են, սիրախաղ է սկսել իրեն հսկող ոստիկանի հետ և ամենևին չի անհանգստացել սեփական ճակատագրի համար։ Ջեննի Վանդա Բարքմանը մեղավոր է ճանաչվել, որից հետո նրան տրվել է վերջին խոսքի իրավունք։ Նա հայտարարել է, որ կյանքը, իրոք, մեծ հաճույք է, իսկ հաճույքը, որպես կանոն, երկար չի տևում»։

## Մահապատիժ
Ջեննի Վանդա Բարքմանը հանրային մահապատժի է ենթարկվել (կախվել է) 1946 թվականի հուլիսի 4-ին Գդանսկից ոչ այնքան հեռու գտնվող Բիսկուպիա Գորկա  տեղանքում։ Նրա մարմինը այրել են, իսկ դիափոշին լցվել է այն տան զուգարանը, որտեղ նա ծնվել էր։

## Ծանոթագրություններ

## Արտաքին հղումներ
* Джени Баркман (Jenny Wanda Barkmann) - место, хроника казни 
* 200 tys. gapiów oglądało egzekucję zbrodniarzy ze Stutthofu

Կատեգորիա:Հանցագործներ
Կատեգորիա:Հոլոքոստի հանցագործներ
Կատեգորիա:Մարդասպաններ
Սելահաթին Յուլքումեն

**Սելահաթին Յուլքումեն** (, ), թուրք դիվանագետ, որը փրկել է Հռոդոս կղզու հրեաներին՝ Հունաստանի նացիստական օկուպացիայի ժամանակ։

## Կենսագրություն
Սելահաթին Յուլքումենը ծնվել է 1914 թվականի հունվարի 14-ին Անթաքիայում։ 1936 թվականից աշխատել է Թուրքիայի արտաքին գործերի նախարարությունում։ 1943 թվականին նշանակվել է Հռոդոսում Թուրքիայի գլխավոր հյուպատոս։ 1944 թվականին փրկել է Հռոդոսի 200 հրեաների, ում նացիստները ցանկանում էին տեղափոխել համակենտրոնացման ճամբարներ։

Յուլքումենի հղի կինը զոհվել է գերմանական ռմբակոծության արդյունքում։

Պատերազմի ավարտից հետո Յուլքումենը վերադարձել է Թուրքիա։ Մահացել է 2003 թվականի հուլիսի 7-ին Ստամբուլում՝ քնած ժամանակ։

## Հռոդոսի հրեաների փրկություն
Հռոդոս կղզու հրեական համայնքը այդ պահին կազմված էր 2000 մարդուց, երբ 1943 թվականին՝ Իտալիայի կապիտուլյացիայից հետո, Հունաստանի իտալական օկուպացիան փոխարինվեց գերմանական օկուպացիայով։ Թուրքիան, որի հյուպատոսարանը տեղակայված էր կղզում, չեզոք երկիր էր։ Սելահաթին Յուլքումենը եղել է Հռոդոսում Թուրքիայի գլխավոր հյուպատոս։

1944 թվականի հուլիսի 19-ին գեստապոն հրամայեց հրեական համայնքի ներկայացուցիչներին հավաքվել իր շտաբ կայանի մոտ՝ համակենտրոնացման ճամբարներ ուղարկելու համար։ Յուլքումենը խառնվել է գործընթացին և պահանջել Թուրքիայի քաղաքացիների և նրանց բարեկամներին ազատումը։ Յուլքումենը գերմանացի հրամանատար գեներալ ֆոն Կլեմանին հայտարարել է, որ Թուրքիայի քաղաքացիների տարհանումը միջազգային սկանդալ կդառնա, իսկ Թուրքիայի բոլոր քաղաքացիները հավասար են օրենքի առջև։ Նրան հաջողվել է փրկել հրեական 42 ընտանիքների՝ մոտ 200 մարդու։ Հռոդոսի մյուս բոլոր հրեաները տեղափոխվել են Օսվենցիմ և ոչնչացվել։

## Գործունեության գնահատում
Հռոդոսում մնացած 35 մարդուց բաղկացած համայնքի ղեկավար Մորիս Սարիանոն հայտարարել է, որ ինքը պարտական է թուրք հյուպատոսին, ով մեծ ջանքեր է ներդրել, որ փրկի իր և իր հայրենակիցների կյանքը։

1989 թվականի դեկտեմբերի 13-ին Յադ Վաշեմի անվան աղետների և հերոսության ինստիտուտը Սելահաթին Յուլքումենին դասել է Աշխարհի արդարակյացների շարքում։ Նրա պատվին և նրա ներկայությամբ ծառ է տնկվել Երուսաղեմի արդարակյացների պուրակում։ 1990 թվականին Իսրայելը փոստային նամականիշներ է տպել՝ ի պատիվ Յուլքումենի։

## Ծանոթագրություններ

## Արտաքին հղումներ
* 
* 
* Selâhattin Ülkümen (1914—2003) was a Turkish diplomat on the island of Rhodes who assisted local Jews escape the Holocaust
* Սելահաթին Յուլքումեն, Yad Vashem 
* 

Կատեգորիա:Աշխարհի արդարակյացներ
Կատեգորիա:Թուրք դիվանագետներ
Ջոն Կիցհաբեր

**Ջոն Ալբերտ Կիցհաբեր** (, ) , ամերիկացի քաղաքական գործիչ, բժիշկ, Օրեգոնի նահանգապետ (1995—2003 և 2011—2015):

## Կենսագրություն
Ավարտել է Յուջինի միջնակարգ դպրոցը (1965), Դարտմուտի քոլեջը (1969), Օրեգոնի համալսարանը (1973):

1973-1986 թվականներին Օրեգոնի Ռոզբուրգ քաղաքի հիվանդանոցի շտապ օգնությունում զբաղվել է բժշկական պրակտիկայով։

Օրեգոն նահանգի ներկայացուցիչների պալատի անդամ դառնալով (1979—1981) սկսել է կարիերան քաղաքականության մեջ։ 1980 թվականին ընտրվել է Օրեգոն նահանգի սենատոր։ Նահանգի սենատում նա ծառայել է 1981-1993 թվականներին, 1985-1993 թվականներին եղել է սենատի նախագահ։

Կիցհաբերն է եղել Օրեգոնի բժշկական ապահովագրության ծրագրի հիմնական հեղինակը։ Այն ժամանակ այս օրենքը հակասում է դաշնային օրենսդրությանը։ Այն բանից հետո, երբ նախագահ Բիլ Քլինթոնը հավանություն տվեց նախագծին, Օրեգոն դարձավ բժշկական ապահովագրության բարեփոխումների ոլորտում առաջատարը։

Կիցհաբերը Օրեգոն նահանգի 35-րդ նահանգապետն էր, և այս պաշտոնը նա զբաղեցրել է երկու ժամկետով (1995—2003): Սահմանադրության համաձայն նա կարողացել է նահանգում 2004 թվականին ևս մեկ անգամ թեկնածություն դնել և ընտրվել։

Նահանգապետի պաշտոնում լինելու ժամանակ և 2010 թվականի ընտրություններին ընթացքում Կիցհաբերը մասնակցել է մի քանի ոչ առևտրային սոցիալական կազմակերպությունների գործունեությանը։

2010 թվականին մասնակցել է Օրեգոնի ընտրություններին, հաղթել է ու դարձել նահանգապետ, իսկ 2011 թվականի հունվարի 10-ից նորից ղեկավարել է նահանգը։

Ամուսնացած է եղել Շերոն Լակուրայի հետ։ Այդ ամուսնությունից նա ունեցել է իր որդի՝ Լոգանին (ծնվել է 1997 թվականին)։

2015 թվականի փետրվարի 14-ին հրաժարական է տվել իր հարսնացուի՝ Սիլվի Հեյզի հետ կապված մեղադրանքների պատճառով։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի բժիշկներ
Կատեգորիա:Ապրող անձինք
Մոսկվայի Ա. Ն. Օստրովսկու անվան մարզային դրամատիկական թատրոն

**Մոսկվայի մարզային Ա. Ն. Օստրովսկու անվան դրամատիկական թատրոն** () (1935—2013), այժմ գոյություն չունեցող մոսկովյան թատրոն։

## Պատմություն
1935 թվականի հունվարի 18-ին Մոսկվայի մարզի Միխայլովո քաղաքում բացվել է Մոսկվայի մարզի չորրորդ կոլտնտեսական թատրոնը` Շապովալենկոյի «Ալբինա Մեգուրսկայա» պիեսի բեմադրությամբ։ 
Թատրոնը հիմնադրվել է Ֆրունզենյան աշխատավորների լուսավորության տան թատերախմբի հիման վրա, որը ղեկավարում էր Մոսկվայի գեղարվեստական ակադեմիական թատրոնի արտիստ Սերգեյ Նիկոլայի Սվերչկովը։
Թատրոնի կոչվել է ռուս դրամատուրգ Ա. Ն. Օստրովսկու անունով, քանի որ թատրոնի հիմքում կանգնած է եղել «Օստրովսկու տան» թատերախմբի վարպետ, դերասանուհի և մանկավարժ Վերա Նիկոլայի Պաշեննայան։  
1942 թվականի սեպտեմբերի 12-ից թատրոնը անվանափոխվել է` դառնալով Մոսկվայի մարզային Ա. Օստրովսկու անվան կոլտնտեսական դրամատիկական թատրոն։
1993 թվականին Ա. Օստրովսկու անվան թատրոնը տեղափոխվել է Մոսկվայի մարզային արվեստի տան շենք, որը գտնվում է այժմյան Հարավ-արևելյան շրջանի վարչական տարածքում։
2013 թվականին երկու մարզային թատրոններ` Մոսկվայի մարզային Ա. Ն. Օստրովսկու անվան դրամատիկական թատրոնն ու Մոսկվայի մարզային դրամատիկական կամերային թատրոնը միավորվել են։ Նորաստեղծ թատրոնը կոչվել է Մոսկվայի շրջանային թատրոն, գեղարվեստական ղեկավարը Ռուսաստանի Դաշնության ժողովրդական արտիստ Սերգեյ Բեզռուկովն է։

## Թատերախումբ
2013 թվականից հետո Մոսկվայի մարզային Ա. Ն. Օստրովսկու անվան դրամատիկական թատրոնի թատերախումբն այլևս գոյություն չունի։ 
Մինչև այդ թատրոնն աշխատել է հետևյալ կազմով.

### Թատրոնի ռեժիսորներ
* Գեորգի Տովստոնոգով
* Ֆելիքս Սակալիս
* Եֆիմ Տաբաչնիկով
* Ռոման Վիտյուկ
* Սերգեյ Գոլոմազով
* Իոսիֆ Ռայխելգուազ 
* Վլադիմիր Պորտնով

### Դերասաններ
* Ալլա Տարասովա
* Լյուդմիլա Արինինա
* Միխայիլ Ժարով
* Լև Բորիսով
* Վլադիսլավ Բալանդին
* Սվետլանա Կորկոշկո
* Սվետլանա Բրագարնիկ
* Ալեքսանդր Երմակով
* Գրիգորի Ֆիրսով
* Ալեքսանդր Յակովլև

## Ծանոթագրություններ

## Արտաքին հղումներ
* Թատրոնների միավորման մասին  
* Яндекс քարտեզներում 

Կատեգորիա:1935 հիմնադրումներ Ռուսաստանում
Կատեգորիա:1935 հիմնադրված թատրոններ
Հայկ Պետրոսյան

**Հայկ Վարդանի Պետրոսյան** ( ), հայ դերասան, դիվանագետ, երգիչ, երգերի հեղինակ, բեմադրիչ։

Դերասան, երգիչ, կատակերգու Վարդան Պետրոսյանի որդին է։

## Կենսագրություն
Հայկ Պետրոսյանը նախնական կրթությունն ստացել է Հովհաննես Իսակովի անվան համար 132 միջնակարգ դպրոցում։

2001 թվականին տեղափոխվել է Ֆրանսիա՝ Փարիզ և ուսումը շարունակել է Ժան-Ժակ Ռուսոյի անվան լիցեյում։ 2009 թվականին ավարտել է Փարիզի Ռ. Կրոսի անվան բարձրագույն կրթական համալիրը։ 2011 թվականին՝ ավարտել է Երևանի Եվրոպական տարածարջանային ակադեմիայի միջազգային հարաբերությունների ֆակուլտետը։

Տիրապետում է կիթառի, դաշնամուրի, որոնց տիրապետել սովորել է ինքնուրույն։ 2008 թվականին նկարահանվել է «Հաջողակները» ֆիլմում։ 2009 թվականին մասնակցել է «Շանթ» հեռուստաընկերության «Հայ սուպերսթար» նախագծին` անձնական դրդապատճառներից ելնելով։ 2010 թվականից հանդես է եկել հեղինակային մոնոներկայացումով, որը կոչվում էր «Հայկա-սթրես»։ 2011 թվականից երևանյան մի շարք ակումբներում հանդես է եկել մենահամերգներով։ 2016 թվականին նկարահանվել է «Կյանք ու կռիվ» ֆիլմում որտեղ կերտել է Լևոնի կերպարը։ 2016 թվականին հանդես է եկել նաև «Եթե ես լինեի պապա» ներկայացումով։ 2017 թվականին նկարահանվել է Արմենիա հեռուստաընկերությամբ հեռարձակվող Ֆուլ հաուս սիթքոմի 6-րդ եթերաշրջանում հանդես գալով Սևակի դերում։ 2017 թվականի դեկտեմբերի 18-ին և 19-ին հանդես է եկել հայկական Նոր տարի համերգ-ներկայացումով, որտեղ նրա հետ միասին հանդես են եկել Սոնա Ռուբենյանը և Մաշա Մնջոյանը։

## Ծանոթագրություններ

## Արտաքին հղումներ
* ԿՅԱՆՔՆ ԱՌԱՆՑ ԿԱՆԱՆՑ ՆՈՒՅՆՆ Է, ԻՆՉ ՊՈՄԻԴՈՐՈՎ ՁՎԱԾԵՂՆ ԱՌԱՆՑ ՊՈՄԻԴՈՐԻ. ՀԱՅԿ ՊԵՏՐՈՍՅԱՆ
* Կարդում էի հորս` Վարդան Պետրոսյանի նամակը, բոլորը հոտընկայս և հուզված ծափահարում էին. Հայկ Պետրոսյան

Կատեգորիա:Հայ բեմադրիչներ
Կատեգորիա:Հայ դերասաններ
Կատեգորիա:Հայ դիվանագետներ
Կատեգորիա:Հայ երգիչներ
Հինգը մեկ պատիճից

**Հինգը մեկ պատիճից** (), դանիացի հայտնի հեքիաթագիր Հանս Քրիստիան Անդերսենի հեքիաթը, գրվել է 1852 թվականին։

## Սյուժե

Հեքիաթը պատմում է պատիճի մեջ գտնվող 5 սիսեռահատիկի մասին։ Պատիճները մտածում էին, որ աշխարհը կանաչ է։ Պատիճն աճում ու մեծանում էր, սիսեռահատիկներն էլ` նրա հետ, և բոլոր հատիկները ցանկանում էին շուտ դուրս գալ պատիճից։ Մեկ շաբաթ անց սիսեռահատիկները դեղնում են, պատիճն էլ սկսում է դեղնել. նրանք մտածում էին, որ աշխարհը դեղնում է։ Հանկարծ մի ձայն է լսվում, մեկը պոկում է պատիճը և դնում իր գրպանում։ Սիսեռահատիկները սկսում են մտածել իրենց ապագայի մասին։  Հանկարծ պատիճը բացվում է, և բոլոր սիսեռահատիկները դուրս են գալիս արևի տակ։ Մի տղա նրանց պահում է իր բռի մեջ և ասում է, որ դրանք իր հրացանի համար պետք կգան. նա սիսեռահատիկներից մեկին դնում է իր հրացանի մեջ և կրակում, սիսեռահատիկը միանգամից չքանում է։ Երկրորդ սիսեռը ասում է, որ թռչելու է դեպի արևը և չքանում է։ Երրորդը թռչում է բաց երկինք, իսկ այն երկուսը որոշում են, որ որտեղ ընկնեն, այդտեղ էլ կքնեն։ Նրանցից մեկին տղան կրակում է, մնում է միայն մեկը։ Այդ մեկն ընկնում է պատուհանի տակ, փափուկ հողի մեջ, թաքնվում է մամուռի մեջ։ Այդ  պատուհանը մի աղքատ կնոջ հիվանդ աղջկա սենյակն էր։ Այդ կինը սկզբից երկու աղջիկ էր ունեցել, որոնցից մեկը մահացել էր, իսկ մյուսը մահամերձ էր։ Երբ որ մայրը աշխատանքի էր գնում, հիվանդ աղջիկը համբերատար պառկում էր և մորն էր սպասում։ Գալիս է գարունը, աղջիկը նայում է և տեսնում է, որ իր պատուհանի տակ մի կանաչ բույս է աճել։ Մայրը տեսնում է և իր աղջկան ասում է, որ դա սիսեռի ծիլ է։ Աղջիկը մի առավոտ իր մորը ասում է, որ ինքը կապաքինվի, սակայն մայրը չի հավատում։ Նա սիսեռի ծիլի մոտ մի փայտ է ամրացնում, որ հանկարծ չկոտրվի և հետո թելերով նրան կապում է պատուհանից։ Մի քանի օր հետո սիսետը ծաղկում է։ Մորը թվում էր, որ իր աղջիկը կայտառացել է. նա առավոտյան ինքնուրույն էր բարձրանում անկողնու մոտ և նայում ծիլին։ Մի շաբաթ անց աղջիկը մի ամբողջ ժամ կարողանում է դուրս գալ անկողնուց և իրեն լավ է զգում։ 
Սիսեռահատիկներից երեքը թռչուններին կեր են դառնում, իսկ մյուսն առվակի մեջ այնքան է մնում, որ նեխում է ու փքվում։

## Կերպարներ

* Սիսեռահատիկներ
* Աղջիկ
* Տղա
* Մայր

## Ծանոթագրություններ

## Արտաքին հղումներ

* Пятеро из одного стручка
* Г.Х. Андерсен, Пятеро из одного стручка
* Пятеро из одного стручка - Ганс Христиан Андерсен - (аудио сказка)

Կատեգորիա:Հեքիաթներ
Կատեգորիա:Հանս Քրիստիան Անդերսենի հեքիաթներ
Ֆուտբոլը 2012 ամառային օլիմպիական խաղերում

**[[Ֆուտբոլ]]ը [[Ամառային Օլիմպիական խաղեր 2012|2012 թվականի Ամառային օլիմպիական խաղերում]]** անցկացվել է հուլիսի 25-ից օգոստոսի 11-ը։ Մրցաշարին մասնակցել է 504 ֆուտբոլիստ, խաղարկվել է մեդալների 2 հավաքածու։

## Մեդալներ
### Ընդհանուր հաշվարկ

### Մեդալակիրներ

## Տղամարդիկ
### Խմբային Փուլ
#### A խումբ

#### B խումբ

#### C խումբ

#### D խումբ

## Կանայք
### Խմբային փուլ
#### E խումբ

#### F խումբ

#### G խումբ

## Ծանոթագրություններ

## Արտաքին հղումներ
* Ֆուտբոլը Օլիմպիական խաղերի պաշտոնական կայքում  
* Ֆուտբոլի միջազգային ֆեդերացիա  

Կատեգորիա:Անգլիայում անցկացված միջազգային ֆուտբոլային մրցություններ
Կատեգորիա:Ֆուտբոլն օլիմպիական խաղերում
Սթենլի Ֆիշեր

**Սթենլի Ֆիշեր** (, ), Ամերիկայի և Իսրայելի տնտեսագետ։

## Կենսագրություն
Սթենլի Ֆիշերը ծնվել է 1943 թվականի հոկտեմբերի 15-ին Հյուսիսային Ռոդեզիայում։ Երբ 13 տարեկան էր, նրա ընտանիքը տեղափոխվել է Հարավային Ռոդեզիա, որտեղ նա դարձել է սիոնիստական երիտասարդական շարժման ակտիվիստ։ Նա եղել է Լոնդոնի էկոնոմիկայի դպրոցի մագիստրոս և բակալավր, Մասաչուսեթսի տեխնոլոգիական ինստիտուտի փիլիսոփայության դոկտոր (1969)։

Դասավանդել է Չիկագոյի համալսարանում և Մասաչուսեթսի տեխնոլոգիական ինստիտուտում։ Բերնարդ Հարմսա մրցանակի դափնեկիր է (2002)։ Նա եղել է Journal of Monetary Economics խմբագրական խորհուրդի անդամ։ Զբաղեցրել է Համաշխարհային բանկի շեֆ-տնտեսագետի պաշտոնը (1988-1990)։ 1994-2001 թվականներին եղել է Արժույթի միջազգային հիմնադրամի առաջին տեղակալը։ 2002-2005 թվականներին աշխատել է Citigroup-ում, ապա դարձել է փոխնախագահ։

2005 թվականի մայիսի 1-ից մինչև 2013 թվականի հունիսի 30-ը ղեկավարել է Իսրայելի բանկը։ Աշխատանքի ընթացքում այդ պաշտոնում Ֆիշերը երեք անգամ ճանաչվել է Կենտրոնական բանկի լավագույն ղեկավարը Global Finance և Euromoney ամսագրերի աշխարհի վարկածով։

2014 թվականի հունվարին ԱՄՆ-ի նախագահ Բարաք Օբաման Սթենլի Ֆիշերին նշանակել է ԱՄՆ-ի Դաշնային պահուստների համակարգի փոխնախագահ։ Ֆիշերը իր պաշտոնը ստանձնել է 2014 թվականի փետրվարի 1-ին։ 2017 թվականի հոկտեմբերի 13-ին Ֆիշերը հրաժարական է տվել։

Ամուսնացած է, ունի 3 երեխա։

## Հիմնական աշխատանքներ
* «Միկրոտնտեսագիտություն» (Macroeconomics,1978)
* «Լեկցիաներ մակրոտնտեսագիտության մասին» (Lectures on macroeconomics / Հեղինակ Օլիվյե Բլանշար, Քեմբրիջ (Մասաչուսեթս), MIT Press, 1989
* «Մակրոտնտեսագիտության գործոնները տնտեսական աճի դերում» (The Role of Macroeconomic Factors in Growth, 1993)
* Ռուսաստանի տնտեսագիտություն՝ հեռանկարներ և հետահայաց։ Դասախոսություն Տնտեսագիտության բարձրագույն դպրոցում  2001 թ. հունիսի 19։ Հեղինակ S. Fisher, թարգմանությունը Բ. Ռուբինշտեյնի՝ Մոսկվա։ Տնտեսագիտության բարձրագույն դպրոց, 2003։

#### Հոդվածներ
* *Fisher S.* Ռուսաստանի տնտեսագիտություն՝ հեռանկարներ և հետահայաց //  Տնտեսագիտության բարձրագույն դպրոցի տնտեսագիտական ամսագիր, 2001 թվական Т. 5. — № 3. — Էջ 416—424.
* *Fisher S., Sahay R., Vegh C. A.* Modern Hyper- and High Inflations // NBER Working Paper Series., Հունվար 2002, — P. 8930.

## Ծանոթագրություններ

## Արտաքին հղումներ
* Страница С. Фишера  на сайте Института международной экономики
* Некоторые книги и статьи С. Фишера  на сайте «Экономика. Социология. Менеджмент. Федеральный образовательный портал»
* Интервью со Стэнли Фишером // О чём думают экономисты. Беседы с нобелевскими лауреатами / под ред. П. Самуэльсона и У. Барнетта. — М.: Юнайтед Пресс, 2009. — С. 317—335. — (ISBN 978-5-9614-0793-8)

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի տնտեսագետներ
Կատեգորիա:Իսրայելի տնտեսագետներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Համաշխարհային բանկի գլխավոր տնտեսագետ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Հովհաննես Աղբիանոսյան

**Հովհաննես եպիսկիպոս Աղբիանոսյան** կամ **Հոհան եպիսկոպոս** (գրաբար՝ Յոհան եպիսկոպոս, ծննդյան և մահվան թվականներն անհայտ, 4-րդ դար), եպիսկոպոս Մեծ Հայքում, Փառեն Ա Աշտիշատցի (348-352) կաթողիկոսի որդին, Աղբիանոսյանների տոհմից։

## Կենսագրություն
Հովհաննես եպիսկոպոսի մասին, «նրա վարքի ու անմտության, վատ խոսքերի ու գործերի մասին» 3 առանձին գլուխ է հատկացրել Փավստոս Բուզանդը իր «Հայոց պատմության» վեցերորդ դպրությունում։

Բուզանդը Հովհաննեսի մասին գրում է՝. «Սա մի կեղծավոր մարդ էր. մարդկանց աչքում իրան ձևացնում էր պահեցող խարազնազգյաց, մինչև անգամ կոշիկներ չէր հագնում, այլ ամառը (ոտներին) հեսկ էր փաթաթում, իսկ ձմեռը կեմ։ Բայց չափից դուրս ընկղմված էր ագահության մեջ.»

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 3, Ցուցակ 1, Էջ 539
* «Հայոց պատմություն», Փավստոս Բուզանդ, (գրաբար և աշխարհաբար թրգմ.), Երևան, 1987, Դպրություն Զ, գլուխ ը-ժ.

Կատեգորիա:Աղբիանոսյաններ
Կատեգորիա:Հայ առաքելական եպիսկոպոսներ
Կատեգորիա:4-րդ դարի հայ եպիսկոպոսներ
Նավուֆեյ

**Նավուֆեյ** (, ), Աստվածաշնչյան կերպար, Իսրայելի Հեզաբել թագուհու իշխանավորների զրպարտության զոհ։

## Աստվածաշնչյան պատմությունը
200px|մինի|ձախից|Եղիա մարգարեի մարգարերությունը Հեզաբելի այգում
Նավուֆեյին է պատկանել Ահաբ թագավորի պալատի կողքին գտնվող խաղողի այգին։ Ահաբ թագավորը ցանկացել է վերցնել նրա այգին, սակայն Նավուֆեյը հրաժարվել է այգին տրամադրել իրեն։ Որից հետո Հեզաբել թագուհին հիմնել է մի անարդար դատարան, որում վարկաբեկել է Նավուֆեյին՝ պաշտոնապես մեղադրելով սրբապղծության մեջ և մահապատժի ենթարկվել քարկոծությամբ։ Թագավորին հայտնվել է Եղիա մարգարեն և ամբողջ թագավորական գերդաստանին անիծել։ Ահաբն իր մեջ ուժ է գտել զղջալու համար, և այդ ժամանակ Եղիա մարգարեն Աստծուց մարգարեություն է ստացել, որ Ահաբի սերունդը կկործանվի միայն նրա մահից հետո։

Իոգը սպանել է Իորամին՝ Ահաբի որդուն, ապա հրամայել է դիակը նետել Նամուֆեյին պատկանող տարածքը՝ ի նշան նրա, որ այդպիսով ի կատար է ածվում Աստծո մարգարեությունը։

## Ծանոթագրություններ

## Արտաքին հղումներ
* 
* Նավուֆեյ- Աստվածաշնչյան հանրագիտարան. 2005.
* Աստվածաշնչյան հանրագիտարան
* Աստվածաշնչյան հանրագիտարան
* Նավուֆեյ

Կատեգորիա:Անեծքներ
Կատեգորիա:Հին Կտակարանի անձինք
Բեռլինի տեխնիկական համալսարան

**Բեռլինի տեխնիկական համալսարան** (), հետազոտական համալսարան Բեռլինում։ Հիմնադրվել է 1879 թվականին և դարձել Եվրոպայի ամենահեղինակավոր կրթական հաստատություններից մեկը։ Այն ունի Գերմանիայի միջազգային ուսանողների ամենաբարձր մասնաբաժիններից մեկը, 2016 թվականին՝ գրեթե 20 տոկոս։

Բեռլինի տեխնիկական համալսարանը հանդիսանում է TU9-ի անդամ, որը հանդիսանում է խոշորագույն գերմանական տեխնոլոգիական համալսարանների և Եվրոպայի լավագույն Արդյունաբերական մենեջերների ցանց։ Այդ ցանցը թույլ է տալիս ուսանողների փոխանակումը առաջատար ինժեներական դպրոցների միջև։ Այն պատկանում է Եվրոպական դպրոցների առաջավոր ճարտարագիտական Կրթության և հետազոտությունների կոնֆերանսին։ Բեռլինի տեխնիկական համալսարանը երկու ինովացիոն կենտրոնների տունն է, որը սահմանում է նորարարության և Տեխնոլոգիայի եվրոպական ինստիտուտը։

Համալսարանը հայտնի է իր բարձրաստիճան ինժեներական ծրագրերի, հատկապես մեխանիկայի և ինժեներական կառավարման ոլորտում։ Համալսարանի շրջանավարտների և պրոֆեսորների ցանկում ընդգրկված են ԱՄՆ Ազգային Ակադեմիայի անդամները, երկու Ազգային գիտական մեդալի դափնեկիրներ և տասը Նոբելյան մրցանակակիր։

## Ծանոթագրություններ

Կատեգորիա:Գերմանիայի համալսարաններ
Կատեգորիա:1879 հիմնադրումներ Գերմանիայում
Կատեգորիա:1879 հիմնադրված կրթական հաստատություններ
Նինա Ասատրյան

**Նինա Ղազարի Ասատրյան** (), խորհրդային և հայկական թատրոնի դերասանուհի։ ԱԽՍՀ վաստակավոր արտիստ (1973), ՀԽՍՀ վաստակավոր արտիստ (1978), ԱԽՍՀ ժողովրդական արտիստ (1979)։

## Կենսագրություն
Նինա Ասատրյանը ծնվել է 1925 թվականի մայիսի 25-ին Շահբուզ գյուղում։ 1941-1945 թվականներին սովորել է Բաքվի թատերական ինստիտուտում։ 1949 թվականին հայկական թատերախմբի հետ եկել է Ստեփանակերտ, որտեղ խաղացել է ավելի քան 100 դեր։ 1949 թվականից՝ Ստեփանակերտի Գորկու անվան թատրոնի դերասանուհի։

Մահացել է 2011 թվականի նոյեմբերի 14-ին Ստեփանակերտ քաղաքում։

## Դերերը թատրոնում

## Ծանոթագրություններ

Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Ռոզալյա Ասոյան

**Ռոզալյա Քրիստափորի Ասոյան** (), ադրբեջանական և ռուսական թատրոնի հայ դերասանուհի։

## Վերնագրի տեքստ
Մայրը նույնպես դերասանուհի է եղել։ Ռոզալյայի անունը դրել են Շիրվանզադեի «Պատվի համար» ստեղծագործության կերպարներից մեկի՝ Ռոզալյայի պատվին, ում ավագ քրոջ դերը կերտել է մայրը։ Ռոզալյա Ասոյանն ավարտել է Բաքվի թատերական ինստիտուտը (Ադրբեջանի ժողովրդական արտիստ, պրոֆեսոր Ալեքսանդր Տուգանովի դասարանը)։ Բեմական խոսքի ուսուցիչներն էին Յաշչիկովսկին, Ադրբեջանի ժողովրդական արտիստ Բ․ Բայկովը և Ռուսաստանի ժողովրդական արտիստ Պ․ Յուդինը։

Խաղացել է Բաքվի բանվորական թատրոնում, որտեղից հեռացել է անձնական պատճառներով։ Այնուհետև աշխատել է Ադրբեջանի այլ թատրոններում։ Վերջին թատրոնը Իլյա Ռախլինի ղեկավարությամբ գործող Մոսկվայի զանգվածային ներկայացումների թատրոնն էր։

Կյանքի վերջին տարիներին բնակվել է Միացյալ Նահանգներում։

## Դերերը թատրոնում
### Դիպլոմային

### Բաքվի բանվորական թատրոն

## Ծանոթագրություններ

Կատեգորիա:Հայ դերասանուհիներ
Նինա Ռիչի

**Նինա Ռիչի** (, ), ի ծնե՝ **Մարիա Ադելաիդա Նեյի** (), ֆրանսիացի մոդելյոր իտալական ծագումով, *[[Nina Ricci]]* նորաձևության տան հիմնադիրը։

## Կենսագրություն
Մարիա Ադելաիդա Նեյին ծնվել է 1883 թվականին, Թուրինում, կոշկակարի ընտանիքում։ Երբ աղջիկը 5 տարեկան էր, ընտանիքը տեղափոխվել է Ֆլորենցիա, իսկ 1895 թվականին, երբ նա դարձավ 12 տարեկան՝ Փարիզ։ Հայրը վախճանվում է Մոնտե Կառլոյում, ընտանիքին թողնելով առանց ապրուստի միջոցների։ 13 տարեկանից Ադելաիդան մոր հետ աշխատել է արդուզարդի խանութում, այնտեղ էլ նա սկսել է սովորել կարի վարպետություն։ 18 տարեկանում նա դարձել է ավագ դերձակուհի, իսկ 20 տարեկանում արդեն ուներ իր աշակերտուհիներն ու կարողները։

1904 թվականին նա ամուսնացել է ծաղկավաճառ Լուիջի Ռիչիի հետ, վերցնելով ամուսնու ազգանունը։ Ամուսինները ունեցան տղա` Ռոբերը, սակայն ամուսնությունը երկար չտևեց, մնալով որդու հետ միայնակ, Նինան ինքնուրույն գումար էր վաստակում։

1908 թվականին, նա աշխատանքի է անցել «Ռաֆեն» նորաձևության տանը, որտեղ աշխատել է 20 տարի, որոշ ժամանակ անց նա դարձել է բիզնեսի գործընկեր, և նրա անունը ընդգրկվել է նորաձևության տան անվան մեջ։ 1929 թվականին դերձակուհու մահից հետո *Raffin et Ricci* նորաձևության տունը փակվել է, իսկ Նինան չի շարունակել գործը։ 1930-ական թվականների սկզբին ֆինանսական ճգնաժամի ֆոնի վրա, նրա որդի Ռոբերը որոշել էր թողնել իր աշխատանքը և մորը համոզել բացել սեփական արվեստանոցը։ *[[Nina Ricci]]* - նորաձևության տունը բացվել է 1932 թվականին, Փարիզի առաջին շրջանում, Կապուցինոկ փողոցում, տուն № 20:

Այդ ընթացքում 50-ամյա Նինա Ռիչին որոշակի համբավ էր ձեռք բերել։ Սեփական նորաձևության տանը նա պահպանում է ռոմանտիկ, նրբագեղ կանացի ոճը, խուսափելով, ինչպես վառ փորձարկումներից, այնպես էլ զուսպ մինիմալիզմից, նրա զգեստները մշտապես գտնվում էին պատշածության սահմաններում։

Ի տարբերություն մնացյալ դերձակների Նինան էսկիզներ չէր նկարում, բայց ինքնուրույն կտորն ամրացնում էր մանեկենների վրա։

Նորաձևության տունը շեշտակիորեն զարգանում էր. սկսելով 40 աշխատողի հաստիքից, 1939 թվականին Նինան կարողացավ վարձել 450 դերձակի։ Շուտով արվեստանոցը զբաղեցրեց 11 հարկ, 3 շենքերում, ընդգրկելով աքսեսուարների և կաշվե իրերի բաժինը։ 1940 թվականին Ռոբերը կենտրոնացել էր մոր բիզնեսի վրա, 1945 թվականին նա դարձել էր ընկերության տնօրենը։ 1950-ական թվականներին Նինա Ռիչին աստիճանաբար հեռացավ գործերից, 1959 թվականին վերջնականորեն անցնելով թոշակի։

Նինա Ռիչին մահացել է 1970 թվականի նոյեմբերի 30-ին (նրա գերեզմանին նշված է նոյեմբերի 29-ը), 87 տարեկանում։ Նրա որդին` Ռոբեր Ռիչին մահացել է 1988 թվականին, որից հետո ընկերությունը գլխավորել է ընտանիքի անդամ` Ժիլ Փուշը, 1998 թվականին այն վերավաճառվել է։ Ներկայումս ընկերությունն արտադրում է նաև օծանելիք:

## Տես նաև
* Nina Ricci

## Ծանոթագրություններ

## Արտաքին հղումներ
* Sewing patterns by Nina Ricci
* Նինա Ռիչիի կենսագրությունը 

Կատեգորիա:Ֆրանսիացի նորաձևության դիզայներներ
Մոզես Մաբիդա (մարզադաշտ)

**Մոզես Մաբիդա** (), ֆուտբոլային մարզադաշտ, որը գտնվում է Դուրբանում՝ Հարավաֆրիկյան Հանրապետությունում։ Մարզադաշտում կայացել է 2010-2013 թվականների ՖԻՖԱ-ի աշխարհի գավաթի խաղերը։ Մարզադաշտի շինարարությունը սկսվել է 2006 թվականին և ավարտվել 2009 թվականին։ Ծրագիրը մշակվել է Գերմանական ճարտարապետական բյուրոի՝ GMP Architects- ի կողմից։ Մարզադաշտը նախատեսված է 62760 հանդիսատեսի համար։

Մարզադաշտը կառուցված է Kings Park () մարզադաշտի կողքին, որն իր հերթին հյուրընկալել է 1995 թվականի ռեգբիի աշխարհի գավաթը և 1996 թվականի Աֆրիկյան ազգերի գավաթը։

Երբ մարզադաշտը կառուցվում էր, ասում էին, որ այն պետք է կոչվեր Չակա թագավորի անունով, սակայն շինարարության ընթացքում այն վերանվանվել է Հարավային Աֆրիկայի կոմունիստական կուսակցության նախկին գլխավոր քարտուղար, Մովսես Մաբիդայի պատվին։

Ամբողջ մարզադաշտի տանիքը պատրաստվել է կամարաձև, որի երկարությունը 350 մետր է, իսկ բարձրությունը՝ 105 մետր։

## Աշխարհի գավաթ 2010 թվականի հանդիպումներ

## [[2013 թվական]]ի [[աֆրիկայի ազգերի գավաթ]]

## Ծանոթագրություններ

## Արտաքին հղումներ

* Официальный сайт
* Страница стадиона на WorldStadiums.com 

Կատեգորիա:Ֆուտբոլային մարզադաշտեր
Կատարո (գինի)

**«Կատարո»** «Domaine Avetissyan» ընկերության՝ հայկական գինու ապրանքանիշ, որն արտադրվել է Արցախում, խնդողնի խաղողի տեսակից։ Ունեցել է Կարմիր «Կատարո», Կարմիր «Կատարո» Reserve, Սպիտակ «Կատարո» և «Կատարո» Ռոզե տեսակները

Գործարանը գտնվել է Հադրութի շրջանի Տող գյուղում, որը Արցախյան 44-օրյա պատերազմի ավարտից հետո անցել է Ադրբեջանի հսկողության տակ։

## Պատմություն
Գործարանի հիմնադիր Ավետիսյանները Խաղողագործությամբ զբաղվել են նախորդ դարի 20-ական թվականներից, այգին հիմնվել էր խողողագործների դինաստիայի հիշատակին։ Նախագծի, գինեգործարանի և խաղողի այգու զարգացման գործով զբաղվել են Գրիգորի Ավետիյանը և նրա ընտանիքի անդաները։ Խաղողագործության վերաբերյալ խորհրդատվությունները տվել է ֆրանսիացի փորձագետ Ժյուլյեն Լալուն։
մինի|
Կատարո գինու տեսականին

## Խաղողի այգի
Խաղողի այգին տեղակայված էր Արցախի Հադրութի շրջանի Տող գյուղից ոչ հեռու, ծովի մակարդակից 740-780 մետր բարձրության վրա։ Խաղողի այգին տնկված էր հարավային հողային լանջերին, որտեղ հողը հիմնականում կավի է։ Ձմեռները մեղմ են (հազվադեպ է ջերմաստիճանը հասնում -18&nbsp;°C-ի), և այգին չէին ծածկում։ Տնկման խտությունը՝ 1650 խաղող/հա, նախատեսված է եղել ստեղծվել ևս մեկ այգի ավելի բարձր խտությամբ, մինչև 5000 խաղող/հա։ Խաղողի այգու համար ընտրվել էին 80 լավագույն թփեր, որոնցից ստեղծվել էր 3 կլոն։ Ֆրանսիացի խաղողագործ Ժյուլյեն Լալուն  ընտրել էր հատուկ օպտիմալ զարկերակ այս տեսակի համար։

## Գինեգործարան
Կատարո կարմիր գինին ստեղծվում էր սեփական գինեգործարանում։ Խաղողը հավաքվում էր հայկական ավանդական բերքահավաքի նման, ֆերմենտացիան տեղի էր ունենում չժանգոտվող պողպատի տակառների մեջ, հսկվող ջերմաստիճանի տակ։ Գինու պահպանման համար օգտագործվում էին արցախյան կաղնու փայտից պատրաստված տակառներ։ Տակառատախտակի համար հարմարանքը պատրաստվում էր գինեգործի հսկողության տակ և պահպանվում բացօթյա վայրում գինեգործարանի տարածքում։ Ամեն  տարի «Կատարո»-ն թողարկում էր մոտ 60-100 հազար շիշ գինի։

### Կարմիր Կատարո
Կարմիր Կատարո գինին ստացվում էր Արցախի Հանրապետության Հադրութի շրջանի Տող գյուղից ոչ հեռու գտնվող խաղողի այգիներից հավաքված Խնդողնի սորտի (100%) տեսակից։ Գինին թափանցիկ մուգ կարմիր գույնի է։ Այն մշակում էին Տող գյուղի գինեգործարանում՝ պահպանվելով չժանգոտվող տանկերի մեջ հատուկ ջերմաստիճանում։

### Կարմիր Կատարո Reserve
Կարմիր Կատարո ռեզերվ գինին նույնպես ստացվում էր Խնդողնի սորտի (100%) տեսակից։ Այն պահպանվում էր Արցախյան կաղնուց պատրաստված տակարներում 12 ամիս շարունակ և լրացուցիչ պահպանվում նաև շշերում։ Այն պահպանվում է 14-16&nbsp;°C ջերմաստիճանում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գինիներ
Նիսան մարզադաշտ

**Նիսան** (), հայտնի է նաև որպես Յոկոհամայի միջազգային մարզադաշտ, գտնվում է Ճապոնիայի Յոկոհամա քաղաքում, կառուցվել է 1998 թվականին։ Հանդիսանում է Ճապոնիայի ամենաընդարձակ մարզադաշտերից մեկը, նախատեսված է 73 237։ Հանդիսանում է նաև «Յոկոհամա Ֆ. Մարինոս» ֆուտբոլային ակումբի մրցասպարեզը։

Հանդիսանում էր 2002 թվականի ֆուտբոլի աշխարհի առաջնության, մասնակցել է եզրափակիչ փուլի չորս մրցաշարերին, ներառյալ հունիսի 30-ին Բրազիլիայում հավաքականների միջև տեղի ունեցած եզրափակիչ մրցաշարին (2:0)։ 2001 թվականին եղել է կոնֆեդերացիաների Գավաթի եզրափակիչ մենամարտի անցկացման վայրը, որում Ֆրանսիայի հավաքականը հաղթեց Ճապոնիային 1:0 հաշվով։

2001-2004 թվականներին եղել է Միջմայրցամաքային գավաթի անցկացման խաղերի վայրը։ 2005-2008 թվականներին եղել է Ֆուտբոլի աշխարհի ակումբային առաջնության եզրափակիչ մենամարտերի անցկացման վայր։

## 2001 թվականի կոնֆեդերացիաների գավաթի հանդիպումներ

## 2002 թվականի աշխարհի առաջնության հանդիպումներ

## Պատկերասրահ

020609JPN-RUS.jpg|Ճապոնիա-Ռուսաստան հանդիպումը
Stadion Yokahoma - Yokohama - Japonia (030902).jpg|Տեսքը արբանյակից
ISY entrance.jpg|Մարզադաշտի գլխավոր մուտքը


## Ծանոթագրություններ

## Արտաքին հղումներ
* Մարզադաշտի պաշտոնական կայք 
* Մարզադաշտի էջը WorldStadiums.com 
* Международный стадион Йокогама  на сайте allstadiums.ru

Կատեգորիա:Կանտո տարածաշրջան
Կատեգորիա:Օլիմպիական մարզադաշտեր
Կատեգորիա:Մարզադաշտեր Ճապոնիայում
Ագրիզ

**Ագրիզ** (), քաղաք Թաթարստանում, Ագրիզսկի շրջանի վարչական կենտրոնը։ Ագրիզ քաղաքը կազմում է քաղաքային բնակավայր։

## Աշխարհագրություն
Տարածքը 8,6 կմ² է։ Քաղաքը գտնվում է Թաթարստանի հյուսիս-արևելքում, Ուդմուրտիայի սահմանի վրա, Արգիզկա գետի մոտ (Իժ գետի մի փոքր վտակ, Վոլգա ավազանի վրա), Կազանից գտնվում է 304 կիլոմետր դեպի արևելք, իսկ Իժևսկից՝ 36 կիլոմետր դեպի հարավ։

## Պատմություն
Քաղաքը հայտնի է 1646 թվականից։ 20-րդ դարի սկզբին Արգիզում ձևավորվել է գյուղական համայնք, դպրոց և երկու մզկիթ։ 1918 թվականի հոկտեմբերի վերջին քաղաքում և նրա շրջակայքում տեղի են ունեցել ծանր մարտեր։ 1927 թվականի փետրվարի 4-ից դարձել է Արգիզսկի շրջանի վարչական կենտրոնը, իսկ 1938 թվականի օգոստոսի 28-ին վերածվում է նահանգային ենթակայության քաղաքի։ 1964 թվականի մարտի 4-ից կրկին դարձել է շրջանային կենտրոն։

2017 թվականի հունվարի 1-ի դրությամբ, Ռուսաստանի Դաշնության 1112 քաղաքների շարքում, ըստ բնակչության թվաքանակի, զբաղեցրել է 681-րդ տեղը։

## Ազգային կազմ
Ըստ 2010 թվականի մարդահամարի տվյալների բնակչության 59 %-ը կազմում են թաթարները, 25 %-ը՝ ռուսները, 8 %-ը՝ մարիները, իսկ 6 %-ը՝ ուդմուրտները։

## Տնտեսություն և ենթակառուցվածք
Զարգացած է սննդամթերքի, շինարարության, փայտամշակման արդյունաբերությունը։ Քաղաքում կա տպարան, չորս միջնակարգ դպրոց, մասնագիտական դպրոց, տեղական պատմության թանգարան, կենտրոնական հիվանդանոց, երկու մզկիթ։

### Արդյունաբերություն
Քաղաքում կան սննդամթերքի արդյունաբերության ձեռնարկություններ, փայտամշակման, շինանյութերի արտադրության ձեռնարկություններ։

### Տրանսպորտ
Երկաթուղային գծերի կարևոր բաղադրիչները գտնվում են Կազանում, Եկատերինբուրգում, Իժևսկում, Ակբաշում՝ միևնույն կայանով։

## Ծանոթագրություններ

## Գրականություն
* 

## Արտաքին հղումներ
* Официальный сайт Агрызского района РТ 
* Агрыз в энциклопедии «Мой город»

Կատեգորիա:Ռուսաստանի Թաթարստան հանրապետության Ագրիզսկի շրջանի բնակավայրեր
Կատեգորիա:Ռուսաստանի քաղաքային բնակավայրեր ըստ դաշնային սուբյեկտների
Ռոբերտ Բաբլոյան

**Ռոբերտ Զավենի Բաբլոյան** (), հայ խորհրդային պոետ, արձակագիր, հրապարակախոս, գծանկարիչ։ «Նոև կովչեգ» թերթի խմբագիր։ «Իսկուստվո» ակումբի նախագահ։ Գրական կոմիտեի նախագահ։

## Կենսագրություն
Ռոբերտ Բաբլոյանը ծնվել է 1935 թվականի մայիսի 14-ին Երևան քաղաքում։ 1946 թվականից բնակվում է Մոսկվայում։

Սովորել է և՛ Երևանում, և՛ Մոսկվայում։ Ավարտել է Մոսկվայի պետական համալսարանի բանասիրական ֆակուլտետը։ Աշխատել է որպես խմբագիր, պատասխանատու քարտուղար, գլխավոր խմբագրի տեղակալ։

1970 թվականին հրատարակել է բանաստեղծությունների առաջին գիրքը՝ «Վտանգավոր զվարճանքներ»։ Այնուհետև հրատարակել է արձակ ստեղծագործություններ։ Կատարել է մի շարք գրական թարգմանություններ։

Հայտնի է նաև որպես գծանկարիչ․ ունեցել է մի քանի անհատական ցուցահանդես, հրատարակել է հեղինակային «Фас, анфас и профиль» գծագրական գիրքը։

Ռոբերտ Բաբլոյանի ստեղծագործությունները թարգմանվել և հրատարակվել են ուզբեկերեն, ադրբեջաներեն, կարակալպակերեն և ճապոներեն։

## Ֆիլմագրություն

## Մրցանակներ և պարգևներ
* «Աշխատանքի վետերան» մեդալ
* «Մոսկվայի 850-ամյակին նվիրված» մեդալ։
* Միխայիլ Շոլոխովի մեդալ «Մարդասիրության և Ռուսաստանին ծառայելու համար»

## Ծանոթագրություններ

Կատեգորիա:«Աշխատանքի վետերան» մեդալակիրներ
Կատեգորիա:Խորհրդային արձակագիրներ
Կատեգորիա:Խորհրդային բանաստեղծներ
Կատեգորիա:Խորհրդային գծանկարիչներ
Կատեգորիա:Խորհրդային հրապարակախոսներ
Կատեգորիա:Հայ արձակագիրներ
Կատեգորիա:Հայ բանաստեղծներ
Կատեգորիա:Հայ գծանկարիչներ
Կատեգորիա:Հայ հրապարակախոսներ
Կատեգորիա:Մոսկվայի պետական համալսարանի շրջանավարտներ
Քեռի Ֆյոդորը, կատուն և շունը

**«Քեռի Ֆյոդորը, կատուն և շունը»** (), Էդուարդ Ուսպենսկու հեքիաթային վիպակը, առաջին անգամ հրատարակվել է 1974 թվականին (1972 թվականին դուրս է եկել համանուն դիաֆիլմը)։ Վիպակի աշխատանքների առաջին փուլն ընթացել է Պրոստոկվաշինոյում։

## Սյուժե
Քեռի Ֆյոդորը տղա էր, որի ընտանիքն ապրում էր քաղաքում։ Ծնողները նրան անվանել էին քեռի, քանի որ նա շատ կայացած էր և խելացի։ Շքամուտքում նա հանդիպում է անտուն խոսացող կատվի՝ Մատրոսկինային, որը նախկինում գիշերում էր ձեղնահարկում, իսկ հիմա նա տեղ չուներ ապրելու։ Քեռի Ֆյոդորը կատվին տանում է իրենց տուն, սակայն տղայի մայրը նրան խնդրում է դուրս հանել կենդանուն։ Հաջորդ օրը քեռի Ֆյոդորը՝ Մատրոսկինայի հետ փախչում է տնից, և գնում են գյուղ՝ Պրոստոկվաշին, որտեղ նրանք սկսում են ապրել մի «աղքատ» տանը։ Գյուղում՝ ճանապարհին նրանց է միանում խոսող շունը՝ Շարիկը։ Նրանք ծանոթանում են տեղական փոստատար Պեչկինի հետ։ Առաջիկա գլուխների մեջ հերոսների հետ անընդհատ տեղի են ունեցել տարբեր արկածներ։

## Շարունակություն
* «Ձմեռը Պրոստոկվաշինում» (1997)
* «Քեռի Ֆյոդորի մորաքույրը, կամ փախուստ Պրոստոկվաշինից» (1994)
* «Քեռի Ֆյոդորը գնում է դպրոց, կամ Նէնսին համացանցից գնում է Պրոստոկվաշին» (1999)
* «Քեռի Ֆյոդորի սիրած աղջիկը» (1997)
* «Պրոստոկվաշին գյուղի նոր կարգերը» (2001)
* «Արձակուրդները Պրոստոկվաշինում» (2004)

## Էկրանավորում
Մուլտֆիլմեր՝
* 1975 — Քեռի Ֆյոդորը, կատուն և շունը
* 1978 — Երեքը՝ Պրոստոկվաշինից
* 1980 — Արձակուրդները Պրոստոկվաշինում
* 1984 — Ձմեռը Պրոստոկվաշինում
* 2011 — Գարունը Պրոստոկվաշինում

## Ծանոթագրություններ

Կատեգորիա:1973 Ռուսաստանում
Կատեգորիա:Ռուսական պատմվածքներ
Ռուսաստանը ուղեղով չես հասկանա

**Ռուսաստանը ուղեղով չես հասկանա** (), 1866 թվականի նոյեմբերի 28-ին (դեկտեմբերի 10-ին) ռուս բանաստեղծ Ֆեոդոր Տյուտչևի կողմից գրված բանաստեղծություն (քառյակ)։

Ռուսաստանը ուղեղով չես հասկանա,
Ընդհանուր արշինով չես չափի,
Նրա բնույթը հատուկ է՝
Ռուսաստանին կարելի է միայն հավատալ։

Այդ բանաստեղծությունից բացի, Տյուտչևը գրել է նաև փիլիսոփայական մի քանի այլ փոքրածավալ բանաստեղծություններ՝ «Երբ խփի բնության վերջին ժամը» (), «Բնությունը՝ սֆինքս է» (), «Մեզ տրված չէ նախագուշակել» ():

Ռուս գրող Իվան Տուրգենևը ասել է. «Տյուտչևի կարճ բանաստեղծությունները գրեթե միշտ ամենահաջողակներն են»։ Բանաստեղծ Յուրի Տինյանովը նշել է, որ Տյուտչևի ասացվածային հակիրճությունը «թույլ էր տալիս կենտրոնացնել օդայի ուժերը փոքր տարածության վրա»։

## Ռուսական մտածելակերպ
Քառյակը բազմաթիվ անգամ օգտագործվել է փիլիսոփաների կողմից *ռուսական մտածելակերպի* քննարկման ժամանակ։

Ռուս փիլիսոփա Նիկոլայ Բերդյաևը իր թեզի պատկերման համար քաղվածում է բանաստեղծությունը. ռուսական գիտակցությանը «բնորոշ կոսմոպոլիտիկ ժխտումից և օտարերկրյա ստրկությունից» ազատվելու համար հարկավոր է ճանաչել դրա հանդեպ Ռուսաստանի մշակույթի ակնհայտ հակաօրինությունը, իր հակասականությունը։

## Գրականություն
* Ф. Б. Тарасов. Комментарии к стихотворению . // Ф. И. Тютчев. Полное собрание сочинений и писем в шести томах. Том 2. Стихотворения 1850-1873. С. 102. 
* Г. Сырица Непереводимое в переводах (стихотворение Ф.Тютчева «Умом Россию не понять…»). — Valoda — 2004.
* Голышева, Галина Эриевна. Как рождается художественный образ? : анализ стихотворения Ф. И. Тютчева «Умом Россию не понять…». Русский язык в школе. — 2012. — № 4. — С.23-27.
* О. Д. Волкогонова. Н.Бердяев. Интеллектуальная биография .
* *Тютчев Ф.* Избранное. Всемирная библиотека поэзии. — Ростов-на-Дону: Феникс, 1996.
* *Бердяев Н.* Душа России. — М.: Тип. И. Д. Сытина, 1915. — 42 с.

## Արտաքին հղումներ
* Բանաստեղծության թարգմանությունները տարբեր լեզուներով
* Բանաստեղծության ձայնագրությունը (կարդում է Ինոկենտի Սմոկտունովսկին)

## Ծանոթագրություններ

Կատեգորիա:1866 բանաստեղծություններ
Կատեգորիա:Ռուսերեն բառեր և արտահայտություններ
Կատեգորիա:Գաղափարական կլիշեներ
Կատեգորիա:Ֆեոդոր Տյուտչև
Կատեգորիա:Ռուսների կարծրատիպեր
Ավստրալիայի ազգային համալսարան

**Ավստրալիայի պետական համալսարան** (**ԱՊՀ**), Ավստրալիայի մայրաքաղաք Կանբերրայում տեղակայված ազգային հետազոտական համալսարան։ Ակտոնում գտնվող գլխավոր ճամբարը ընդգրկում է յոթ ուսուցողական և հետազոտական քոլեջներ, բացի մի քանի ազգային ակադեմիաներից և ինստիտուտներից։

Հիմնադրվելով 1946 թվականին, դա միակ համալսարանն է, որը ստեղծվել է Ավստրալիայի խորհրդարանի կողմից։ Ի սկզբանե ասպիրանտուրայի հետազոտական համալսարանը, ԱՊՀ-ն սկսեց բակալավրիատի ուսուցումը 1960 թվականին, երբ այն ինտեգրեց Կանբերրա համալսարանի քոլեջը, որը 1929 թվականին ստեղծվել է որպես Մելբուռնի համալսարանի մասնաճյուղ։ ԱՊՀ-ն ներգրավում է 10.052 բակալավրիատի և 10.840 ասպիրանտուրայի ուսանող և ունի 3 753 աշխատող։ Համալսարանի նվիրատվությունը 2012 թվականին կազմել է 1,13 մլրդ դոլար։

## Պատմություն
### Հետպատերազմյան ծագումը
Ավստրալիայում ազգային համալսարան ստեղծելու կոչերը սկսվել են 1900-ական թվականներից։

thumb|right

## Ծանոթագրություններ

Կատեգորիա:1946 հիմնադրումներ Ավստրալիայում
Կատեգորիա:1946 հիմնադրված կրթական հաստատություններ
Կատեգորիա:Ազգային համալսարաններ
Կատեգորիա:Ավստրալիայի համալսարաններ
Իվետա Բաբուրյան

**Իվետա Բաբուրյան** (ծնն․ թիվը՝ անհայտ), խորհրդային և հայկական թատրոնի ու կինոյի դերասանուհի։ Հայաստանի վաստակավոր արտիստ։

## Կենսագրություն
Խաղացել է Երևանի Գ․ Սունդուկյանի անվան դրամատիկական թատրոնում և Հրաչյա Ղափլանյանի անվան դրամատիկական թատրոնում։

1990 թվականից բնակվում է Միացյալ Նահանգներում։

## Ֆիլմագրություն

## Ծանոթագրություններ

Կատեգորիա:Թատրոնի հայ դերասաններ
Կատեգորիա:Խորհրդային դերասանուհիներ
Կատեգորիա:Հայաստանի վաստակավոր արտիստներ
Կատեգորիա:Հայ դերասանուհիներ
Պրովոկատոր (հեռուստասերիալ)

**«Պրովոկատոր»**, Ստաս Շմելյովի գունավոր հեռուստասերիալը նկարահանված 2015 թվականին։

## Սյուժե
Պրովոկատոր սերիալի գլխավոր հերոսը՝ Անտոնն էր, ով ծառայում էր օրենքին, նա արտահաստիքային աշխատակից էր և աշխատում էր քողարկման տակ։ Երիտասարդը տարբերվում է սուր խելքով և տրամաբանական մտածողությամբ, ուստի նրան հեշտ է լինում մտնել հանցավոր խմբավորում և ներկայացնել իրեն ինչպես մերձավոր, իսկ հետո ջրից չոր դուրս գալ և հանցավորներին հանձնել ոստիկանությանը։ Նրա գլխավոր խնդիրն է հրահրել հանցագործներին կատարելու սխալ, քանի որ նրան հիմնականում ուղարկում են այն խմբավորմներ, որոնք աշխատում են առավելապես ճշգրիտ, և չեն թողնում հետքեր։ Պրովոկատորը միշտ անթերի լեգենդ է և ինքն իրեն չի մատնում, նա ստիպում է կուլ տալ խայծը, և այնպես, որ նրանք նույնիսկ չհասցնեն հիշել անցյալը։ Սակայն կատարելագործված տեխնիկան խափանվում է, երբ Անտոնը հանդիպում է իր առաջին սիրուն, որը գտնվում էր օրենքի մյուս կողմում։ Ինչ կընտրի Անտոնը հիմա, երբ զգացմունքները բռնկվել են նոր թափով։

## Անձնակազմ
### Ռեժիսոր
* Ստաս Շմելյով
### Դերասաններ
* Անդրեյ Չադով-Անտոն
* Տատյանա Արնգոլց-Մարկինա
* Անաստասիա Զավարոտնյուկ-Խնամակալ
* Դմիտրի Իսաև-Ղեկավար
* Դանիիլ Սպիվակովսկի-Մուխին
* Անդրեյ Ռուդենսկի-Արկադի Լվովիչ
* Ստանիսլավ Բոնդորենկո-Հատուկ բաժնի գործակալ
* Նիկիտա Զվերյով-Գարին
* Լիլյա Մեյ-Սաբինա Մոնկ
* Սվետլանա Լետունովսկայա-Թամարա
* Ալեքսանդր Գոլբուկով-Պաշտետ
* Ստաս Շմելյով-Ստաս ֆուտբոլիստներ

### Պրոդյուսերներ
* Վադիմ Շմելյով
* Լեոնիդ Մելամուդ
* Դենիս Կարիշև

### Սցենարիստներ
* Դենիս Կարիշև
* Ալեքսանդր Տուրբին
* Վալերիա Պոդորոժնևա
* Անդրեյ Բերեժանսկի

### Օպերատոր
* Անդրեյ Գուրկին

### Կոմպոզիտոր
* Դմիտրի Դանկով

### Նկարիչներ
* Սերգեյ Զագորնի
* Ալա Քիրեևա

### Մոնտաժող
* Ստաս Շմելյով

## Ծանոթագրություններ
Գրիգորի Բաղդասարյան

**Գրիգորի Ստեփանի Բաղդասարյան** (), խորհրդային և հայկական թատրոնի ու կինոյի դերասան, բարդ։ Ավելի քան 50 երգերի հեղինակ։

## Կենսագրություն
Գրիգորի Բաղդասարյանը ծնվել է 1963 թվականի փետրվարի 20-ին Երևան քաղաքում։ 1990 թվականին ավարտել է Երևանի պետական թատերական ինստիտուտը։

Հայաստանի թատերական գործիչների միության անդամ։
 
2025թ Նոյեմբերի 13֊ին տեղի ունեցավ Գրիգոր Բաղադասարյանի բեմակական գործունեության 40 ամյա հոբելյանը

## Դերերը թատրոնում

Ուիլյամ Շեքսպիր   Համլետ                  Թագավոր

## Ֆիլմագրություն

## Մրցանակներ և պարգևներ
* 2000 - «Սայաթ-Նովա» հայկական երգի փառատոն, պատվոգիր
* 2002 - «Կռունկ» հայկական երգի փառատոն, պատվոգիր
* Ստեփանյանի թատերախմբի կազմում՝ Փորձարարական թատրոնների միջազգային փառատոն Կահիրեում (Եգիպտոս)

## Ծանոթագրություններ

Կատեգորիա:Հայ դերասաններ
Կատեգորիա:Խորհրդային դերասաններ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ կինոդերասաններ
Կատեգորիա:Թատրոնի հայ դերասաններ
Սուսաննա Բաղդասարյան

**Սուսաննա Բաղդասարյան** (), խորհրդային և հայկական թատրոնի ու կինոյի դերասանուհի։ ՀԽՍՀ վաստակավոր արտիստ։

## Կենսագրություն
Սուսաննա Բաղդասարյանը ծնվել է 1944 թվականի հոկտեմբերի 24-ին։ Աշխատում է Գյումրիի Աճեմյանի անվան դրամատիկական թատրոնում։

## Ֆիլմագրություն

## Հեռուստասերիալ

## Ծանոթագրություններ

Կատեգորիա:Խորհրդային դերասանուհիներ
Կատեգորիա:Հայ դերասանուհիներ
Տիեզերագնացների ծով

**Տիեզերագնացների ծով**, Անտարկտիդայի ափերին մոտ Հարավային օվկիանոսի հնդկական մասում գտնվող ծայրամասային ծով։ Գտնվում է Էնդերբիի երկրի և Ռիսեր-Լարենսի ծովի միջև, որից առանձնացված է ստորջրյա Գուններուսի առանցքով, գտնվում է Հնդկական օվկիանոսում։ Էնդերբիի երկրի արևելյան ափերը սահման են հանդիսանում Տիեզերագնացների և Համագործակցության ծովերի միջև։ Մակերեսը կազմում է 698,6 հազար կմ²։ Խորությունը հասնում է մինչև 4798 մետր։ Մշտապես ծածկված է սառույցով. շատ են այսբերգները։

Անվանվել է ի պատիվ առաջին սովետական տիեզերագնացների։

Ցամաքային ծանծաղուտի նեղ գոտին ձգվում է դեպի հյուսիս և հասնում է մինչև 4798 մետր խորության։ Տիեզերագնացների ծովի պայմանական սահմանը կարելի է համարել Աֆրիկա-անտարիկտիկական գոգահովիտը։ Ռիսեր-Լարենսի թերակղզուց և ծովից արևելք ձգվում են այնպիսի ծովափնյա տարածքներ, ինչպիսիք են Արքայազն Ուլաֆի ափը, Արքայազն Հերալդի ափը, Էնդերբիի երկիրը, Միձուխո տարածքը։ Սառույցների և այսբերգների մեջ առանձնանում է Լյուտց-Հոլմբուգտա նեղուցը, որտեղ տարվա ամենատաք եղանակին Մոդ թագուհու երկրից հոսում է սառույցով ջուր` ինքնատիպ արկտիկական գետ։

Անտարկտիդայի ափը Տիեզերագնացների ծովի շրջանում առատ է սառույցներով, այսբերգներով, իսկ ձմռանը ծովի  մակերևույթը սառչում է։ Այս ծովով, ինչպես այլ արկտիկական ծովերով,  նավարկելը ծայրահեղ դժվար է և շատ վտանգավոր։ Օդի ջերմաստիճանը հազվադեպ է բարձր լինում զրոյից։

Տիեզերագնացների ծովի ջուրը  հարուստ է միկրոօրգանիզմներով, որը հրապուրում է ձկների վտառներին, չվող թռչուններին, պինգվիններին։ Այստեղ կան նաև փոկեր, ծովառյուծներ, կետեր։

Ծովն իր անվանումը ստացել է Սովետական անտակտիկական էքսպեդիցիայի կողմից 1962 թվականին՝ ի պատիվ տիեզերագնացների։ Այդ նույն թվականին բացվել է նաև «Երիտասարդական» գիտական կայանը, որն այժմ է գործում է որպես սեզոնային բազա։ Սակայն Տիեզերագնացների ծովի ափերին առաջինը եղել են ճապոնացիները։ Նրանց օդերևութաբանական կայանը կառուցվել է 1957 թվականին։ Այն միայն 1966 թվականից է աշխատում շուրջօրյա։ 2008 թվականին «Երիտասարդականից» ոչ հեռու բացվել է բելառուսական կայան, որը սերտ համագործակցում է ռուսական կայանի հետ։ Բելառուսները հետազոտում են կլիման և զբաղվում են տարածաշրջանում հանքանյութերի որոնումներով։

Ափին աշխատում են հետևյալ գիտական կայանները.
*  «Երիտասարդական» ռուսական կայանը,
*  «Սյովա» ճապոնական կայանը,
* Բելառուսական անտարկտիկական կայանը։

## Ծանոթագրություններ

## Արտաքին հղումներ
* Карта Антарктиды с прилегающими морями 

Կատեգորիա:Հարավային օվկիանոսի ծովեր
Արսեն Բագրատունի (դերասան)

**Արսեն Մուշեղի Բագրատունի** (), խորհրդային և հայկական կինոյի ու թատրոնի դերասան։

## Կենսագրություն
1964 թվականին՝ Երևանի Գ․ Սունդուկյանի անվան դրամատիկական թատրոնի դերասան։

## Ֆիլմագրություն

## Ծանոթագրություններ

Կատեգորիա:Բագրատունիներ
Կատեգորիա:Թատրոնի հայ դերասաններ
Կատեգորիա:Խորհրդային դերասաններ
Կատեգորիա:Հայ դերասաններ
Կատեգորիա:Հայ կինոդերասաններ
Արսեն Բագրատունի (այլ կիրառումներ)

**Արսեն Բագրատունի** անվամբ հայտնի են հետևյալ մարդիկ՝

* Արսեն Մուշեղի Բագրատունի, խորհրդային և հայկական կինոյի ու թատրոնի դերասան։
* Արսեն Կոմիտաս Բագրատունի, հայագետ, փիլիսոփա, գրող, թարգմանիչ։
Վիտալի Բազին

**Վիտալի Վասիլևիչ Բազին** (, ), թատրոնի և կինոյի խորհրդային ռուս դերասան, Ռուսաստանի ժողովրդական արտիստ (1998)։

## Կենսագրություն
Վիտալի Բազինը ծնվել է Կազանում  1947 թվականի դեկտեմբերի 21-ին։ 1970 թվականին ավարտել է Ա. Վ. Լունաչարսկու անվան ԳԻՏԻՍ-ը՝ «Թատրոնի և կինոյի դերասան» մասնագիտությամբ, Վ. Պ. Օստալսկու դասընթացը։ 1970 թվականին  դառնում է Տուլայի դրամատիկական թատրոնի դերասան։ 1995-2007 թվականներին եղել է Յարոսլավլի թատերական ինստիտուտի Տուլայի մասնաճյուղում, դասավանդել է թատերական վարպետություն։

## Մահ
2010  թվականի դեկտեմբերի 10-ին նրան գտել են կախված Տուլայի իր բնակարանում։ Դերասանը տառապում էր  ուռուցքով, որն էլ նախնական վարկածով դարձել էր ինքնասպանության պատճառ։ Բնակարանում գտել են մահվանից առաջ գրված երկտողը։ Դերասանը թաղված է քաղաքային գերեզմանատանը։

## Ստեղծագործություն
### Դերեր թատրոնում
* 1971 թվական -  Ալեքսանդր Օստրովսկու «Անօժիտը» -  Վոժեվատով
* 1974 թվական -  «Բնավորություններ»  -  Խուդյակով
* 1985 թվական -  «Սեզոնի մոդելները» -  Ֆունտիկով
* 1987 թվական -  Անտոն Չեխովի« Քեռի Վանյա» -  Վոյնիցկի
* 1992 թվական-  Ալեքսանդր Օստրովսկու «Անտառը» -  Նեսչաստլիվցեվ
* 1993 թվական -  «Անվանակոչությունը հենակների վրա» -  Տիմոֆեյ
* 1999 թվական -  «Ստորաքարշը» -  Մուրոմսկի
* 2002 թվական -  Պ. Գլադիլինա «Աթենքյան գիշերներ» -  Բորիս Օլեգովիչ 
* 2003 թվական -  «Քննությունը վարում է  միսս Պայպերը» - Հարրի Բակստեր
* 2003 թվական -  Նիկոլայ Գոգոլի «Ամուսնություն» -  Կոչկարյով 
* 2006 թվական -  «Նիկիտայի կրքերը» -  Պյոտր
* 2007 թվական - Ֆեոդոր Դոստոևսկու «Նվաստացվածներն ու անարգվածները»  -  Երեմիա Սմիթ 
* 2009 թվական -   Ուիլյամ Շեքսպիրի «Օթելլո» -  Սենատոր
* 2009 թվական - Ա. Ի. Սումբատով-Յոիժինի  «Բազեները և ագռավները» -  Բերկուտովսկի

### Ֆիլմագրություն
* 1969 թվական -  «Կարմիր ագիտատոր Տրոֆիմ Գլուշկով » -  Տրոֆիմ Գլուշկով   
* 1972 թվական -  «Ալկիոն» -  պարտիզան
* 1973 թվական -  «Հավորժական կանչ» -  Մաքսիմ Նազարով 
* 1974 թվական -  «Բոց» -  Անտոն
* 1983 թվական -  «Նիկոֆոր Բուբնովի երջանկությունը»
* 1985 թվական -  «Իմ թանկագին » -  Վասիլի
* 1986 թվական -  «ինչ որ տեղ որոտում է պատերազմը» -  ֆեդյա
* 1988 թվական -  «Խաղաղություն պատերազմից հետո»
* 1992 թվական -  «Գեներալ»
* 2006 թվական -  «Վերջին խոստովանություն»

## Ծանոթագրություններ

Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Ռուս կինոդերասաններ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի թատերական արվեստի ինստիտուտի շրջանավարտներ